Diari Oficial de la Generalitat Valenciana


Sumari del DOGV 4223, del 08-04-2002 (2002/3199)

ORDRE de 15 de març de 2002, del conseller de Justícia i Administracions Públiques, per la qual es determinen els límits territorials i la separació patrimonial corresponent a l'entitat local menor d'àmbit inframunicipal del Perelló, en el terme municipal de Sueca (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/03/15/(2)/dof/vci/html**

### Dades del document

Número de DOGV
:   4223

Data del DOGV
:   08-04-2002

Secció del DOGV
:   I. DISPOSICIONS GENERALS

Número del document
:   2002/3199


Data del document
:   15-03-2002

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Sueca
    * municipi
    * administració local
    * entitat local

ORDRE de 15 de març de 2002, del conseller de Justícia i Administracions Públiques, per la qual es determinen els límits territorials i la separació patrimonial corresponent a l'entitat local menor d'àmbit inframunicipal del Perelló, en el terme municipal de Sueca (València). [2002/3199]
  
Mitjançant el Decret 43/1999, de 23 de març, el Govern Valencià, es va aprovar la constitució de l'entitat local d'àmbit territorial inferior al municipal denominada El Perelló, en el terme municipal de Sueca (València).
  
L'article tercer de l'esmentat Decret estableix que, una vegada constituïda l'entitat Local que es crea, els seus límits territorials i la separació patrimonial corresponent es determinaran a proposta de la Comissió Gestora per acord de l'Ajuntament, el qual haurà de ser adoptat en el termini de trenta dies, des de la recepció a la proposta de la Comissió Gestora. Si l'Ajuntament no adoptara l'acord en el termini assenyalat en el paràgraf primer d'aquest article, serà fixat per la Conselleria de Presidència (avui Conselleria de Justícia i Administracions Públiques).
  
Com que els acords municipals corresponents no han obtingut el quòrum legalment exigit, és la Conselleria l'òrgan competent per a fixar els límits territorials i la separació patrimonial de la nova entitat, per a això s'han tingut en consideració les dades que consten en l'expedient i també els criteris legals i jurisprudencials que són d'aplicació en el supòsit referit.
  
Per tot el susdit, en exercici de la competència atribuïda en virtut de l'article 3 del Decret 43/1999, de 23 de març, del Govern Valencià, de creació de l'entitat local d'àmbit inframunicipal del Perelló
  
ORDENE
  
Article 1
  
Es fixa com a àrea d'influència de l'entitat local d'àmbit territorial inferior al municipal del Perelló, en el terme municipal de Sueca (València), una superfície de 4.782.372,5 m² i 979,3 metres lineals de costa, aproximadament, amb els límits següents:
  
Nord. Actual límit del municipi de Sueca amb València, fins a arribar a la finca del Sr. José Alberola (inclosa).
  
Oest. Marge de la finca del Sr. José Alberola fins al camí de Mota del Vedat, fins a la confluència del camí La Llosa, a buscar el camí de La Llosa, fins a la Casa de Barranca.
  
Casa de Barranca, seguint pel camí Alter-Corretjola, fins al camí de La Malva. Camí de La Malva fins a la séquia El Riuet.
  
Est. Mar Mediterrani.
  
Sud. Eix del carrer de la Safor fins a l'eix de l'Av. de la Loteria; eix de l'Av. de la Loteria fins a la prolongació del marge esquerre del Camí del Pouet; continuació pel marge esquerre del camí de La Malva; séquia del ?RIUET?; camí de La Malva.
  
Article 2
  
El patrimoni de l'entitat local inframunicipal del Perelló serà l'actual de l'Ajuntament de Sueca dins de l'àmbit exposat en l'article anterior.
  
Contra la present ordre que posa fi a la via administrativa es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bè, recurs contenciós administratiu davant de la Sala Conteniosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació.
  
D'acord amb el que estableixen els articles 116 i 117 de la Llei 30/1992, de 26 de noviembre, del Régimen Jurídic de les Administraciones Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitza qualsevol altra vía que es considere oportuna.
  
València, 15 de març de 2002
  
El conseller de Justícia i Administracions Públiques,


Còpia Permalink ELI